

**ประกาศมหาวิทยาลัยธรรมศาสตร์**

**เรื่อง กำหนดอัตราค่าธรรมเนียมการใช้สถานที่ของมหาวิทยาลัยธรรมศาสตร์ ศูนย์รังสิต**

-----------------------------

โดยที่เป็นการสมควรกำหนดอัตราค่าบำรุงการใช้สถานที่ ภายในมหาวิทยาลัยธรรมศาสตร์   
ศูนย์รังสิต ให้เป็นไปด้วยความเรียบร้อยและเหมาะสมกับสภาวะปัจจุบัน

อาศัยอำนาจตามความในข้อ 12 แห่งระเบียบมหาวิทยาลัยธรรมศาสตร์ ว่าด้วยการเงิน  
และทรัพย์สินของมหาวิทยาลัย พ.ศ. 2539 จึงขอกำหนดอัตราค่าธรรมเนียมการใช้สถานที่ของมหาวิทยาลัยธรรมศาสตร์ ศูนย์รังสิต ไว้ดังนี้

ข้อ 1. ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ 2. ประกาศนี้เป็นการกำหนดอัตราค่าธรรมเนียมการใช้สถานที่ของมหาวิทยาลัยธรรมศาสตร์ ศูนย์รังสิต

ข้อ 3. ให้กำหนดอัตราค่าธรรมเนียมการใช้สถานที่ของมหาวิทยาลัยธรรมศาสตร์ ศูนย์รังสิต ปรากฏตามเอกสารแนบท้ายฉบับนี้

ข้อ 4. ให้รองอธิการบดีฝ่ายบริหารศูนย์รังสิต มีอำนาจพิจารณาอนุมัติ ลดหย่อนค่าธรรมเนียมการใช้สถานที่ตามประกาศฉบับนี้ให้แก่หน่วยงานราชการ หรือองค์กรการกุศลได้

ตามที่เห็นสมควร แต่ไม่น้อยกว่าราคาต้นทุน

ข้อ 5. ให้ยกเลิกประกาศอื่น ๆ ที่ขัดแย้งกับประกาศฉบับนี้

ประกาศ ณ วันที่ 19 มิถุนายน พ.ศ. 2556

(ศาสตราจารย์ ดร.สมคิด เลิศไพฑูรย์)

อธิการบดี